Uchtepa tumanida joylashgan xonadonlarda yong‘in sodir bo‘ldi. Favqulodda vaziyatlar vazirligi holat bo‘yicha rasmiy ma’lumot taqdim etdi. Videodan kadr Bugun, 1 aprel kuni soat 01:45 da Toshkent shahar Uchtepa tumani “Paxtakor” MFYda bir-biriga tutash qurilgan xonadonlarda yong‘in sodir bo‘layotgani to‘g‘risida shahar FVBga xabar tushgan. Shunga ko‘ra, 5 ta yong‘in-qutqaruv ekipaji hodisa joyiga yetib borib, yong‘in soat 02:31 da o‘rab olingan va soat 02:37 da bartaraf etilgan. Yong‘in natijasida Kichik halqa yo‘li ko‘chasida joylashgan xonadon oshxonasining 15 kvadrat metr maydonda tom qismi, Uyg‘ur tor ko‘chasida joylashgan xonadonlarning 80 kvadrat metr maydonda tomi va ichki qismi, 25 va 20 kvadrat metr maydonda tom qismlari (jami xonadonlarning 140 kvadrat metr maydoni) yongan. Yong‘in sababi va zarar miqdori aniqlanmoqda. Hodisa oqibatida tan jarohati olgan va halok bo‘lganlar yo‘q.